paragraph_text: Aston Villa nogometni je klub iz britanskog grada Birminghama. Osnovan je 1874. te je jedan od klubova utemeljitelja Engleske lige 1888. godine. Domaće utakmice igra na Villa Parku. Vlasnik i predsjednik kluba je Randolph Lerner. Aston Villa je jedan od najstarijih i najuspješnijih engleskih klubova. Najveći uspjeh im je osvajanje Kupa prvaka u sezoni 1981./82. te je četvrti najtrofejniji engleski klub. Najveći protivnik im je klub iz Birminghama Birmingham City te klubovi iz predgrađa West Bromwich Albion i Wolverhampton Wanderers F.C. Klupske boje su crvena i plava. Aston Villa je jedan od klasičnih klubova FIFA.<ref>